Miestne zastupiteľstvo mestskej časti Bratislava-Petržalka 

 
Materiál na rokovanie miestneho
zastupiteľstva dňa 05. februára 2008

Materiál číslo: 129/2008

K bodu:   Správa miestneho kontrolóra o výsledkoch kontrolnej činnosti za rok 2007 

Predkladá:            					Návrh uznesenia: 	

Miroslav Skovajsa					Miestne zastupiteľstvo
miestny kontrolór					mestskej časti Bratislava-Petržalka

							b e r i e    n a     v e d o m i e 

							Správu miestneho kontrolóra
							o výsledkoch kontrolnej činnosti
							za rok 2007 

Miestny kontrolór mestskej časti Bratislava-Petržalka

SPRÁVA
 miestneho kontrolóra o výsledkoch kontrolnej činnosti za rok 2007  

Podľa § 18f, ods. 1, písm. e, zákona č. 369/1990 Zb., o obecnom zriadení v znení neskorších zmien a doplnkov predkladám Miestnemu zastupiteľstvu mestskej časti Bratislava-Petržalka „Správu miestneho kontrolóra o výsledkoch kontrolnej činnosti za rok 2007.“ Zameranie kontrolnej činnosti útvaru miestneho kontrolóra na rok 2007 bolo schválené uznesením Miestneho zastupiteľstva mestskej časti Bratislava-Petržalka č. 284/2006 zo dňa 20. decembra 2006 na obdobie od 1. januára 2007 do 30. júna 2006 a uznesením č. 72/2007 zo dňa 26. júna 2007 na obdobie od 1. júla 2007 do 31. decembra 2007. 
V súlade s ustanovením § 18d, ods. 2, písm. b, zákona SNR č. 369/1990 Zb., o obecnom zriadení, v znení neskorších zmien a doplnkov, so schváleným „Plánom kontrolnej činnosti útvaru miestneho kontrolóra mestskej časti Bratislava–Petržalka na obdobie od 1. januára 2007 do 30. júna 2007 a Plánom kontrolnej činnosti útvaru miestneho kontrolóra mestskej časti Bratislava–Petržalka na obdobie od 1. júla 2007 do 31. decembra 2007“ a na základe uznesení Miestneho zastupiteľstva mestskej časti Bratislava-Petržalka boli v roku 2007 útvarom miestneho kontrolóra vykonané:

Kontrola hospodárenia s majetkom a finančnými prostriedkami vo vybraných základných a materských školách v Mestskej časti Bratislava-Petržalka

Na základe „Príkazu miestneho kontrolóra č. 3/2007a č. 6/2007“ bola v čase od 01. marca 2007 do 28. marca 2007 a v čase od 15. mája 2007 do 23. mája 2007 vykonaná kontrola hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava za obdobie roka 2006. Kontrola bola v čase od 13. apríla 2007 do 15. mája 2007 dočasne prerušené z dôvodu plnenia uznesenia č. 41/2007 a č. 42/2007, ktorým Miestne zastupiteľstvo mestskej časti Bratislava-Petržalka schválilo vykonanie mimoriadnych kontrol. 
Cieľom kontroly bolo zistiť, či jednotliví zodpovední zamestnanci základnej školy Černyševského č. 8, Bratislava postupovali pri hospodárení s majetkom a finančnými prostriedkami v revidovanom období v súlade s platnými právnymi predpismi, (najmä zákonom č. 431/2002 Z.z. o účtovníctve, zákonom č. 369/1990 Zb. o obecnom zriadení, zákonom č. 303/1995 Z.z. o rozpočtových pravidlách, 523/2004 Z.z. o rozpočtových pravidlách verejnej správy, Všeobecne záväzného nariadenia Mestskej časti Bratislava-Petržalka č. 3 z roku 1994 o hospodárení s majetkom v úplnom znení) a usmerneniami príslušných oddelení Miestneho úradu mestskej časti Bratislava-Petržalka. 
Pri kontrole boli zistené tieto nedostatky:
•	v oblasti vedenia účtovníctva,
-	nesprávne účtovanie miezd zamestnancov
-	účtovanie prevodov finančných prostriedkov medzi bankovými účtami (výdavkový účet a účet sociálneho fondu) bez vyhotovenia platobných poukazov
-	poukázanie povinného prídelu do sociálneho fondu v nesprávnej výške.

Uvedeným konaním došlo k porušeniu ustanovenia § 10, ods. 1, a § 30, ods. 7, zákona NR SR č. 431/2002 Z.z., o účtovníctve, v znení neskorších zmien a doplnkov a porušeniu ustanovenia § 6, ods. 2, zákona č. 152/1994 Z.z. o sociálnom fonde.
Z vykonanej kontroly bol vyhotovený protokol, ktorý bol prerokovaný so zodpovednými zamestnancami školy. Na základe zistených skutočností boli so záverov prerokovania protokolu z kontroly prijaté riaditeľkou  školy opatrenia na odstránenie zistených nedostatkov. Písomná správa o ich plnení bola doručená miestnemu kontrolórovi do 30. októbra 2007.  
Správa z kontroly hospodárenia s finančnými prostriedkami a majetkom za obdobie roku 2006 v rozpočtovej organizácií Základná škola Černyševského č. 8 Bratislava bola dňa 26. júna 2007 predložená na rokovanie Miestneho zastupiteľstva  mestskej časti Bratislava-Petržalka ako materiál číslo 52/2007. 

Na základe „Príkazu miestneho kontrolóra č. 13/2007“ bola v čase od 07. novembra 2007 do 12. decembra 2007 vykonaná kontrola hospodárenia v Materskej škole Šustekova č. 33, Bratislava za obdobie roku 2006. 
Cieľom kontroly bolo zistiť, či jednotliví zodpovední zamestnanci materskej školy   postupovali pri hospodárení s majetkom a finančnými prostriedkami v kontrolovanom období v súlade s platnými právnymi predpismi, (najmä zákonom č. 431/2002 Z.z. o účtovníctve, zákonom č. 369/1990 Zb. o obecnom zriadení, zákonom č. 303/1995 Z.z. o rozpočtových pravidlách, 523/2004 Z.z. o rozpočtových pravidlách verejnej správy, Všeobecne záväzného nariadenia Mestskej časti Bratislava-Petržalka č. 3 z roku 1994 o hospodárení s majetkom v úplnom znení) a a internými normatívnymi aktmi zriaďovateľa a Strediska služieb školám a školským  zariadeniam Petržalka. 
Vykonanou kontrolou nebolo zistené porušenie zákona, všeobecne záväzných právnych predpisov interných normatívnych aktov zriaďovateľa a Strediska služieb školám a školským zariadeniam Petržalka, alebo uznesení zastupiteľstva a vzhľadom na túto skutočnosť bol z kontroly vyhotovený záznam.
Správa z kontroly hospodárenia v Materskej škole Šustekova č. 33, Bratislava za obdobie roku 2006 bude predložená na rokovanie Miestneho zastupiteľstva  mestskej časti Bratislava-Petržalka dňa 05. februára 2008 ako materiál č. 130/2008. 

Kontrola plnenia opatrení prijatých jednotlivými subjektami na odstránenie nedostatkov zistených útvarom miestneho kontrolóra pri predchádzajúcich kontrolách

Na základe „Príkazu miestneho kontrolóra č. 2/2007“ bola v čase od 01. marca 2007 do 30. marca 2007 vykonaná kontrola plnenia opatrení na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 Bratislava na nástupnícku organizáciu Základná škola Nobelovo námestie č. 6 v rozpočtovej organizácii Základná škola Nobelovo námestie č. 6, Bratislava, uskutočnená v období od 01. marca 2007 do 30. marca 2007.  
Cieľom vykonanej kontroly bolo zistiť, či v Základnej škole Nobelovo námestie č. 6, Bratislava splnili prijaté opatrenia na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8, Bratislava na nástupnícku organizáciu Základná škola Nobelovo námestie č. 6,  Bratislava.
Prijaté opatrenia na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 Bratislava na nástupnícku organizáciu Základná škola Nobelovo námestie č. 6 v rozpočtovej organizácii Základná škola Nobelovo námestie č. 6, Bratislava boli splnené v termínoch stanovených riaditeľom základnej školy a opatrenia  trvalého charakteru sú  priebežne plnené,
tak ako je to uvedené v „Správe riaditeľa základnej školy o plnení prijatých opatrení na odstránenie nedostatkov zistených pri tematickej kontrole majetku“, ktorú dňa 15. februára 2006 zaslal riaditeľ Základnej školy Nobelovo námestie č. 6, Bratislava miestnemu kontrolórovi Mestskej časti Bratislava-Petržalka.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly plnenia opatrení na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8, Bratislava na nástupnícku organizáciu Základná škola Nobelovo námestie č. 6 v rozpočtovej organizácii Základná škola Nobelovo námestie č. 6, Bratislava  bola predložená  dňa 24. apríla 2007 na rokovanie Miestneho zastupiteľstva  mestskej časti Bratislava-Petržalka ako materiál č. 35/2007.

Na základe „Príkazu miestneho kontrolóra č. 12/2007“ bola v čase od 08. októbra 2007 do 31. októbra 2007 vykonaná kontrola plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácií Základná škola Tupolevova č. 20, Bratislava.
Cieľom vykonanej kontroly bolo zistiť, či v Základnej škole Tupolevova č. 20, Bratislava splnili prijaté opatrenia na odstránenie nedostatkov zistených útvarom miestneho kontrolóra pri kontrole hospodárenie s majetkom a finančnými prostriedkami. 
Prijaté opatrenia na odstránenie nedostatkov zistených útvarom miestneho kontrolóra pri kontrole  hospodárenie s majetkom a finančnými prostriedkami v rozpočtovej organizácii Základná škola Tupolevova č. 20 Bratislava, boli splnené v termínoch stanovených riaditeľom základnej školy a opatrenia trvalého charakteru sú priebežne plnené.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly plnenia opatrení na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Tupolevova č. 20, Bratislava bola predložená na dňa 18. decembra 2007 rokovanie Miestneho zastupiteľstva  mestskej časti Bratislava-Petržalka ako materiál č. 106/2007.

Kontrola správnosti inventarizácie vykonanej k 31. decembru 2006 vo vybranej rozpočtovej organizácii v pôsobnosti  Mestskej časti Bratislava-Petržalka

Na základe „Príkazu miestneho kontrolóra č. 8/2007“ bola v čase od 28. mája 2007 do 29. júna 2007 vykonaná kontrola inventarizácie k 31. decembru 2006 v rozpočtovej organizácii Stredisko služieb školám a školským zariadeniam Petržalka, Bohrova č. 1, Bratislava.
Cieľom kontroly bolo zistiť, či pri vykonaní inventarizácie k  31. decembru 2006 boli dodržané príslušné právne predpisy, najmä ustanovenia § 29 a § 30 zákona NR SR č. 431/2002  Z.z. o účtovníctve v  platnom znení, Všeobecne  záväzné nariadenie  Mestskej časti 
Bratislava-Petržalka č. 3 zo dňa 7. februára 1994 o hospodárení s majetkom jej zvereným hlavným mestom SR Bratislavou v znení neskorších zmien a doplnkov, ako aj usmernenia príslušných oddelení Miestneho úradu mestskej časti Bratislava-Petržalka.
Pri kontrole inventarizácie k 31. decembru 2006 v rozpočtovej organizácii Stredisko  služieb školám a školským zariadeniam Petržalka bolo zistené, že inventarizácia k 31. decembru 2006 bola vykonaná dôsledne v súlade s právnymi predpismi platnými pre oblasť inventarizácie vlastného a zvereného majetku, pohľadávok a záväzkov a metodickými usmerneniami príslušných oddelení Miestneho úradu mestskej časti Bratislava-Petržalka, až na: 
•	nezaúčtovanie zisteného inventarizačného rozdielu, čím došlo k porušeniu ustanovenia § 30, ods. 7, zákona č. 431/2002 Z.z. o účtovníctve v znení neskorších zmien a doplnkov,
•	nevedenie majetku na podsúvahovom účte, čím došlo k nedodržaniu Opatrenia Ministerstva financií SR  č. 24501/2003-92,
•	nevyhotovenie správy o výsledku inventarizácie, čím došlo k nedodržaniu príkazu riaditeľa Strediska služieb školám a školským zariadeniam Petržalka č. 5/2006.
Z vykonanej kontrole bol vyhotovený protokol, ktorý bol prerokovaný s dotknutými zamestnancami strediska a v zmysle záverov z prerokovanie protokolu z kontroly inventarizácie prijal riaditeľ organizácie tri opatrenia na odstránenie zistených nedostatkov, ktoré v určenom termíne oznámil útvaru miestneho kontrolóra Mestskej časti Bratislava-Petržalka. 
Správa z kontroly inventarizácie k 31. decembru 2006 v rozpočtovej organizácii Stredisko  služieb školám a školským zariadeniam Petržalka, Bohrova č. 1, Bratislava bola predložená dňa 25. septembra 2007 na rokovanie Miestneho zastupiteľstva  mestskej časti Bratislava-Petržalka ako materiál č. 72/2007.

Kontrola čerpania finančných prostriedkov z rozpočtu Mestskej časti Bratislava-Petržalka

Na základe „Príkazu miestneho kontrolóra č. 9/2007“ bola v čase od 02. júla 2007 do 26. septembra 2007 vykonaná kontrola čerpania finančných prostriedkov z rozpočtu Mestskej časti Bratislava-Petržalka na realizáciu projektu „Petržalské korzo.“ 
Cieľom kontroly bolo zistiť výšku, účelnosť a efektívnosť vynaložených  finančných prostriedkov na realizáciu projektu „Petržalské korzo“ uhradených v priebehu jeho realizácie z rozpočtu Mestskej časti Bratislava-Petržalka.
Pri kontrole čerpania finančných prostriedkov z rozpočtu Mestskej časti Bratislava-Petržalka na realizáciu projektu „Petržalské korzo“ bolo zistené:
•	porušenie ustanovenia § 19, ods. 3, zákona č. 523/2004 Z.z., o rozpočtových pravidlách verejnej správy nevyúčtovaním poskytnutej zálohy v sume 2.560.000 Sk zhotoviteľom výtvarného dotvorenia projektu,
•	porušenie ustanovenia § 3, ods. 3, Všeobecne záväzného nariadenia Mestskej časti Bratislava-Petržalka č. 3 zo dňa 07. februára  1994 o zásadách hospodárenia s majetkom Mestskej časti Bratislava-Petržalka a majetkom zvereným jej do správy hlavným mestom SR Bratislava darovaním verejného osvetlenia s sume 7.129.005 Sk.
Z vykonanej kontroly bol vyhotovený protokol, ktorý bol prerokovaný s prednostom Miestneho úradu mestskej časti Bratislava-Petržalka, vedúcim finančného oddelenia a dotknutými zamestnancami referátu štrukturálnych fondov miestneho úradu, na prerokovaní protokolu z kontroly bolo prijatých päť opatrení na odstránenie zistených nedostatkov.  

Správa z kontroly čerpania finančných prostriedkov z rozpočtu Mestskej časti Bratislava-Petržalka na realizáciu projektu „Petržalské korzo“ bola predložená dňa 30.10.2007 na rokovanie Miestneho zastupiteľstva  mestskej časti Bratislava-Petržalka ako materiál č. 91/2007. Na základe uznesenia Miestneho zastupiteľstva mestskej časti Bratislava-Petržalka č. 107 zo dňa 30. októbra  bola prednostovi miestneho úradu a miestnemu kontrolórovi uložená úloha predložiť na rokovanie Miestneho zastupiteľstva mestskej časti Bratislava-Petržalka „Správu o realizácii projektu Phare-Petržalské korzo,“ s uvedením informácie, ako sa miestny úrad vysporiadal s kontrolnými zisteniami v danej veci.  V zmysle prijatého uznesenia bola predmetná informácia vypracovaná miestnym kontrolórom a prednostom miestneho úradu a dňa 18. decembra 2007  predložená  na rokovanie Miestneho zastupiteľstva mestskej časti Bratislava-Petržalka. 

Na základe „Príkazu miestneho kontrolóra č. 11/2007“ bola v čase od 08. októbra 2007 do 31. októbra 2007 vykonaná kontrola čerpania finančných prostriedkov z rozpočtu Mestskej časti Bratislava-Petržalka na finančné výpomoci poskytované v roku 2006 oddelením sociálnych vecí a zdravotníctva Miestneho úradu mestskej časti Bratislava-Petržalka. 
Cieľom kontroly bolo zistiť výšku finančných prostriedkov z rozpočtu Mestskej časti Bratislava-Petržalka na finančné výpomoci poskytované v roku 2006 oddelením sociálnych vecí a zdravotníctva Miestneho úradu mestskej časti Bratislava-Petržalka a či pri ich čerpaní bolo v kontrolovanom období postupované v súlade s platnými právnymi predpismi a Všeobecne záväznými nariadeniami Mestskej časti Bratislava-Petržalka.
Vykonanou kontrolou bolo zistené, že:
•	rozpočtované finančné prostriedky 2.516.000 Sk boli čerpané vo výške 2.500.165  Sk, ktorá predstavuje 99,4% rozpočtu na rok 2006. schváleného uznesení Miestneho zastupiteľstva mestskej časti Bratislava-Petržalka č. 271 zo dňa 20. decembra 2005 a jeho následných úprav,
•	pri čerpaní finančných prostriedkov z rozpočtu Mestskej časti Bratislava-Petržalka na finančné výpomoci poskytované v roku 2006 postupuje oddelenie sociálnych vecí a zdravotníctva Miestneho úradu mestskej časti Bratislava-Petržalka transparentne a v súlade s platnými právnymi predpismi.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z kontroly čerpania finančných prostriedkov z rozpočtu Mestskej časti Bratislava-Petržalka na finančné výpomoci poskytované v roku 2006 oddelením sociálnych vecí a zdravotníctva Miestneho úradu mestskej časti Bratislava-Petržalka bola predložená dňa 18. decembra 2007 na rokovanie Miestneho zastupiteľstva  mestskej časti Bratislava-Petržalka ako materiál č. 107/2007.

Kontrola vedenie evidencie a riešenia škodových prípadov za obdobie roku 2006 na Miestnom úrade mestskej časti Bratislava-Petržalka

Na základe „Príkazu miestneho kontrolóra č. 10/2007“ bola v čase od 11. septembra 2007 do 28. septembra 2007 vykonaná kontrola vedenie evidencie a riešenia škodových prípadov za obdobie roku 2006 na Miestnom úrade mestskej časti Bratislava-Petržalka. Na základe požiadavky na zasadnutí Miestneho zastupiteľstva mestskej časti Bratislava-Petržalka dňa 25. septembra 2007 bol rozsah kontroly rozšírený na obdobie rokov 1999 až do 30. júna 2007.
Cieľom kontroly bolo zistiť, či pri evidovaní a riešení vzniknutých škôd a určovaní rozsahu ich náhrad sa zainteresovaní zamestnanci a škodová komisia riadia všeobecne záväznými právnymi normami a príslušnými vnútroorganizačnými predpismi.
Vykonanou kontrolou evidovania a riešenia škodových prípadov za obdobie rokov 1999 až 2007 na miestnom úrade bolo zistené, že škodová komisia eviduje a prešetruje všetky škodové prípady, ktoré sú jej predložené v súlade s ustanoveniami všeobecne záväzných právnych noriem, avšak celkový postup v problematike predchádzania, oznamovania a  prešetrovania škôd ako aj spôsobu uplatnenia ich náhrady nezodpovedá zaužívaným štandardom v danej oblasti, čo je spôsobené najmä absenciou príslušného vnútroorganizačného predpisu vydaného na vykonanie právnych predpisov v podmienkach Miestneho úradu mestskej časti Bratislava-Petržalka.
Z kontroly bol vyhotovený protokol, ktorý bol prerokovaný s prednostom Miestneho úradu mestskej časti Bratislava-Petržalka a na základe záverov z prerokovania protokolu z kontroly prijal prednosta miestneho úradu opatrenia na odstránenie zistených nedostatkov. 
Správa z kontroly vedenie evidencie a riešenia škodových prípadov za obdobie roku 2006 na Miestnom úrade mestskej časti Bratislava-Petržalka. bola predložená dňa 18. decembra 2007 na rokovanie Miestneho zastupiteľstva  mestskej časti Bratislava-Petržalka ako materiál č. 105/2007.  

Tematická kontrola oddelenia vnútornej správy Miestneho úradu mestskej časti Bratislava-Petržalka

Na základe „Príkazu miestneho kontrolóra č. 14/2007“ bola v čase od 04. decembra 2007 do 07. decembra 2007 vykonaná kontrola pokladničnej hotovosti a cenín v pokladni oddelenia vnútornej správy a informatiky Miestneho úradu mestskej časti Bratislava-Petržalka.
Cieľom kontroly bolo zistiť, či kontrolou  fyzicky zistený stav finančných prostriedkov a cenín nachádzajúci sa v pokladnici zodpovedá evidenčnému stavu a či sa pri zabezpečovaní pokladničnej služby postupuje v zmysle platných právnych predpisov a „Smernice pre vedenie účtovníctva“  Miestneho úradu mestskej časti Bratislava-Petržalka. 
Kontrolou pokladničnej hotovosti a cenín v pokladnici oddelenia vnútornej správy a informatiky Miestneho úradu mestskej časti Bratislava-Petržalka bolo zistené, že pri zabezpečovaní pokladničnej služby  Miestneho úradu mestskej časti Bratislava-Petržalka sa postupuje v súlade s platnými právnymi predpismi a „Smernicou pre vedenie účtovníctva“ Miestneho úradu mestskej časti Bratislava-Petržalka. Nedostatkom však je, že zamestnankyňa oddelenia vnútornej správy a informatiky má uzatvorenú „Dohodu o hmotnej zodpovednosti“ podľa zrušeného právneho predpisu, zákona č. 65/1965 Zb. (Zákonník práce).
Z kontroly bol vyhotovený protokol, ktorý bol prerokovaný dňa 11. januára 2008 s prednostom Miestneho úradu mestskej časti Bratislava-Petržalka a na základe záveru z prerokovania protokolu z kontroly prijal prednosta miestneho úradu opatrenie na odstránenie zisteného nedostatku. 
Správa z kontroly pokladničnej hotovosti a cenín v pokladni oddelenia vnútornej správy a informatiky Miestneho úradu mestskej časti Bratislava-Petržalka bude predložená dňa 05. februára 2008 na rokovanie Miestneho zastupiteľstva  mestskej časti Bratislava-Petržalka ako materiál č. 131/2008.  

Tematické a mimoriadne kontroly ak o to požiada miestne zastupiteľstvo v súlade s § 18f, ods. 1, písm. h), zákona č. 369/1990 Zb., o obecnom zriadení v znení neskorších zmien a doplnkov. 

Na základe „Príkazu  miestneho kontrolóra č. 1/2007“ bola v čase od 05. februára 2007 do 28. februára 2007 vykonaná mimoriadna kontrola postupu príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31. decembru 2006 rekonštrukcie objektu Mlynarovičova  23, Bratislava. 
Cieľom kontroly bolo zistiť, či postup príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31. decembru 2006 rekonštrukcie objektu Mlynarovičova 23, Bratislava bol v súlade so všeobecne záväznými právnymi predpismi, internými normatívnymi aktmi vydanými na ich vykonanie a s uzneseniami Miestneho zastupiteľstva mestskej časti Bratislava-Petržalka.  
Vykonanou mimoriadnou kontrolou bolo zistené, že od prípravy Memoranda o spolupráci až po priebeh stavby k 31. decembru 2006 rekonštrukcie objektu Mlynarovičova 23 postupovali príslušne oddelenia miestneho úradu v súlade s platným právnym poriadkom Slovenskej republiky a internými normami samosprávy Mestskej časti Bratislava-Petržalka v oblasti zmluvných vzťahov, verejného obstarania, správneho konania v stavebnom poriadku a čerpania finančných prostriedkov z verejných zdrojov súvisiacich s rekonštrukciou objektu Mlynarovičova č. 23, Bratislava.
Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z mimoriadnej kontroly postupu príslušných oddelení Miestneho úradu mestskej časti Bratislava-Petržalka od prípravy Memoranda o spolupráci až po priebeh stavby k 31. decembru 2006 rekonštrukcie objektu Mlynarovičova 23, Bratislava bola predložená dňa 27. marca 2007 na rokovanie Miestneho zastupiteľstva  mestskej časti Bratislava-Petržalka ako materiál č. 29/2007.

Na základe „Príkazu  miestneho kontrolóra č. 4/2007“ bola v čase od 30. marca 2007 do 18. apríla 2007 vykonaná mimoriadna kontrola účelnosti a efektívnosti vynaložených finančných prostriedkov v období od 1. júla 2006 do 28. februára 2007 v príspevkovej organizácii Miestny podnik verejnoprospešných služieb Petržalka. Mimoriadna kontrola bola vykonaná v zmysle uznesenia Miestneho zastupiteľstva mestskej časti Bratislava-Petržalka č. 41 zo dňa 27. marca 2007. 
Cieľom kontroly bolo zistiť, účelnosť a efektívnosť vynakladaných finančných prostriedkov v období od 1. júla 2006 do 28. februára 2007 v príspevkovej organizácii Miestny podnik verejnoprospešných služieb Petržalka a postup vedúcich zamestnancov  pri realizovaných finančných operáciách.
      Pri mimoriadnej kontrole boli zistené viaceré skutočnosti, preukazujúce nehospodárne a neefektívne využívanie finančných prostriedkov, a to najmä: 
•	nevyúčtovanie zálohy na nákup k 31. decembru 2006 v celkovej čiastke 211.300 Sk, čím došlo k porušeniu § 19 ods. 2 a 3, porušeniu finančnej disciplíny podľa § 31 ods. 1, písmeno e a písmeno g zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov, a súčasne k porušeniu „Usmernenia k ročnej závierke za rok 2006“ finančného oddelenia miestneho úradu Mestskej časti Bratislava-Petržalka zo dňa 2. januára 2007
•	porušenie zákona č. 502/2001 Z.z. o finančnej kontrole, najmä ustanovenia § 2 ods.1,  písmeno c - nehospodárne  vynaložené finančné prostriedky na nákup mobilných telefónov
•	porušenie zákona č. 283/2002 Z.z. o cestovných náhradách v znení neskorších predpisov, najmä ustanovenia § 3 ods. 1
•	nehospodárne a neefektívne  vynaložené finančné prostriedky na nákup materiálu a výrobu trhového stánku, ktorý je umiestnený na dvore MP VSP a nevyužíva sa
•	nehospodárne a neefektívne vynaložené finančné prostriedky poskytnuté ako záloha dodávateľovi na výrobu trhových stánkov v čiastke  690.200  Sk
•	nehospodárne a neefektívne vynaložené finančné prostriedky na zakúpenie materiálu  Lexan na výrobu trhového stánku v čiastke 14.974 Sk.
Z kontroly bol vyhotovený protokol a v súvislosti so zistenými skutočnosťami miestny kontrolór Mestskej časti Bratislava-Petržalka dňa 11. apríla 2007 doručil Okresnej prokuratúre Bratislava V oznámenie o skutočnostiach nasvedčujúcich, že bývalým riaditeľom príspevkovej organizácie Miestny podnik Verejnoprospešných služieb, Čapajevova č.6, Bratislava, bol spáchaný trestný čin. Vyšetrovateľ PZ Úradu justičnej a kriminálnej polície Okresného riaditeľstva PZ Bratislava V, dňa 17. novembra 2007 uznesením vec odmietol podľa § 197, ods. 1, písm. d, Trestného zákona, pretože v priebehu vyšetrovania prípadu bývalý riaditeľ všetky pri kontrole zistené finančné nezrovnalosti vyrovnal, a z tohto dôvodu nejde vo veci o podozrenie z trestného činu. 
Správa z mimoriadnej kontroly účelnosti a efektívnosti vynaložených finančných prostriedkov v období od 1. júla 2006 do 28. februára 2007 v príspevkovej organizácii Miestny podnik verejnoprospešných služieb Petržalka bola predložená dňa 24. apríla 2007 na rokovanie Miestneho zastupiteľstva  mestskej časti Bratislava-Petržalka ako materiál č. 36/2007.
Na základe „Príkazu  miestneho kontrolóra č. 5/2007“ bola v čase od 30. marca 2007 do 30. apríla 2007 vykonaná mimoriadna kontrola postupu zamestnancov Mestskej časti Bratislava-Petržalka vo veci stavebného objektu – sadovnícke úpravy, ktoré boli súčasťou stavby Polyfunkčný mestský blok Rusovská cesta Bratislava. Mimoriadna kontrola bola vykonaná v zmysle uznesenia Miestneho zastupiteľstva mestskej časti Bratislava-Petržalka č. 42 zo dňa 27. marca 2007. 
Cieľom kontroly bolo zistiť, či postup zamestnancov  Mestskej časti Bratislava-Petržalka vo veci stavebného objektu – sadovnícke úpravy, ktoré boli súčasťou stavby Polyfunkčný mestský blok Rusovská cesta Bratislava bol v súlade so všeobecne záväznými právnymi predpismi, internými normatívnymi aktmi vydanými na ich vykonanie a s uzneseniami Miestneho zastupiteľstva mestskej časti Bratislava-Petržalka.  
Vykonanou mimoriadnou kontrolou postupu zamestnancov Mestskej časti Bratislava-Petržalka vo veci sadovníckych úprav, ktoré sú súčasťou stavby Polyfunkčný mestský blok Rusovská cesta Bratislava-Petržalka bolo zistené, že nedošlo k porušeniu všeobecne záväzných právnych predpisov, interných normatívnych aktov vydaných na ich vykonanie a ani  uznesení Miestneho zastupiteľstva mestskej časti Bratislava-Petržalka. Po vyhodnotení predložených dokumentov a podkladov bolo možné konštatovať, že k neuskutočneniu sadovníckych úprav a parku, ktoré spoločnosť ENCONT spol. s r.o. nezrealizovala a ich realizáciu zabezpečila Mestská časť Bratislava-Petržalka z vlastných finančných prostriedkov došlo  využitím existujúcich právnych medzier správneho konania v stavebnom poriadku zo strany realizátora stavby, legálnym požiadaním o zmenu územného rozhodnutia stavby Polyfunkčný   mestský  blok  Rusovská   cesta,  zo   dňa  28. mája  2003  a žiadosťou o zmenu
územného rozhodnutia stavby Polyfunkčný mestský blok Rusovská cesta zo dňa 9. júla 2003, s požiadavkou doplniť okrem iných úprav územné rozhodnutie i o úpravu rozčlenenia realizácie stavby na tri samostatné etapy. Vzhľadom na skutočnosť, že pri kontrole neboli zistené nedostatky bol o jej výsledku vyhotovený záznam. 
Správa z mimoriadnej kontroly postupu zamestnancov Mestskej časti Bratislava-Petržalka vo veci stavebného objektu – sadovnícke úpravy, ktoré boli súčasťou stavby Polyfunkčný mestský blok Rusovská cesta Bratislava bola predložená dňa 29. mája 2007 na rokovanie Miestneho zastupiteľstva  mestskej časti Bratislava-Petržalka ako materiál č. 46/2007.
 
Okrem  vyššie uvedených kontrolných akcií  riešil miestny kontrolór a útvar  miestneho kontrolóra  v priebehu roku 2007 tieto podania občanov mestskej časti:
Podanie občana Petržalky adresované dňa 22. januára 2007 miestnemu kontrolórovi elektronickou poštou (e-mailom) vo veci povinnosti správcov bytových domov kontrolovať čistotu kontajnerových stojísk. Podnet bol prešetrený v súčinnosti s oddelením životného prostredia Miestneho úradu mestskej časti Bratislava-Petržalka a na základe zistených skutočností bola občanovi zaslaná písomná odpoveď, pričom mu bolo oznámené že jeho podanie bolo uzavreté ako opodstatnené a na základe tejto skutočnosti mestská časť zabezpečila prostredníctvom Miestneho podniku verejnoprospešných služieb Petržalka jednorázové vyčistenie kontajnerových stojísk.
Podanie občana Petržalky adresované dňa 29. januára 2007 miestnemu kontrolórovi listom vo veci opakovanej sťažnosti vyúčtovania nákladov za služby spojené s užívaním nebytových priestorov za roky 2004 a 2005. Podnet bol prešetrený v súčinnosti s Bytovým podnikom Petržalka a na základe zistených skutočností bola občanovi zaslaná písomná odpoveď, pričom mu bolo oznámené že na základe jeho podanie bude vyúčtovanie nákladov za služby spojené s užívaním nebytových priestorov za roky 2004 a 2005 upravené v opravnom vyúčtovaní, ktoré mu bude následne zaslané.
Sťažnosť občana Petržalky adresovanú dňa 09. februára 2007 miestnemu kontrolórovi elektronickou poštou (e-mailom) vo veci výstavby reklamných zariadení na území mestskej časti a necitlivého spílenia stromu, kvôli osadeniu reklamného zariadenia pri železničnom priecestí Einsteinova - Jantárová. Podnet bol vyhodnotený ako sťažnosť podľa zákona č. 152/1998 Z.z., o sťažnostiach a  vzhľadom na stanovené kompetencie bola sťažnosť odstúpená miestnym kontrolórom na priame vybavenie prednostovi Miestneho úradu mestskej časti Bratislava-Peržalka.
Podanie občana Petržalky adresované dňa 13. februára 2007 miestnemu kontrolórovi elektronickou poštou (e-mailom) vo veci prešetrenia správnosti fakturácie za dodávku tepla, teplej úžitkovej vody, dodávku pitnej vody z verejného vodovodu a odvádzania odpadových vôd za rok 2006 ktorú mu vyfakturovalo Pracovno-socializačné centrum Lepší svet, n.o.. Podnet bol prešetrený a na základe zistených skutočností bola doporučene  poštou občanovi zaslaná odpoveď, pričom mu bolo oznámené, že jeho sťažnosť je z formálneho hľadiska opodstatnená a vzhľadom na túto skutočnosť bolo doporučené Pracovno-socializačnému centru Lepší svet, n.o. stornovať zaslanú faktúru za vyúčtovanie zálohových platieb za rok 2006 vyhotoviť až po doručení vyúčtovacej faktúry z C-TERM spol. s r.o., v termíne apríl 2007.
Podanie občana Petržalky adresované listom dňa 04. apríla 2007 miestnemu kontrolórovi vo veci opakovanej sťažnosti vyúčtovania vykurovania nebytového priestoru na Rovniankovej ulici. Podnet bol prešetrený v súčinnosti s Bytovým podnikom Petržalka a na základe zistených skutočností bola občanovi zaslaná písomná odpoveď. 
Nakoľko však sťažovateľ nebol spokojný s vyhotovenou odpoveďou bolo na dňa 05. júna 2007 zvolané oficiálne rokovanie k predmetnej sťažnosti za účasti zodpovedných zamestnancov Bytového podniku Petržalka vedených riaditeľkou podniku, zamestnancov útvaru miestneho kontrolóra Mestskej časti Bratislava-Petržalka a sťažovateľa pri ktorom došlo k vzájomnej dohode a všetky pripomienky sťažovateľa a nejasnosti týkajúce sa výšky a zmien v zálohových predpisoch a platbách boli dostatočne vysvetlené a zdôvodnené.
Podanie občanov Petržalky listom adresované dňa 11. apríla 2007 starostovi mestskej časti a miestnemu kontrolórovi vo veci zhoršenia podmienok bývania v súvislosti s nedodržiavaním prevádzkovej doby v pohostinských zariadeniach na Pečnianskej ulici. Podnet bol prešetrený v súčinnosti s oddelením podnikateľských činností Miestneho úradu mestskej časti Bratislava-Petržalka a Mestskou políciou hlavného mesta SR Bratislavy, Okrskovou stanicou Bratislava-Petržalka a na základe zistených skutočností bola občanovi starostom zaslaná písomná odpoveď.
Podanie občana Petržalky adresované dňa 29. mája 2007 miestnemu kontrolórovi elektronickou poštou (e-mailom) vo veci zmeny organizácie dopravy na Lenardovej ulici umiestnením nového dopravného značenia. Prešetrením podnetu bolo zistené, že dopravné značenie sa zrealizovalo po vykonaní miestnej obhliadky a zistení skutkového stavu a bolo schválené vecne príslušným dopravným inšpektorátom v súčinnosti s Magistrátom hlavného mesta SR Bratislava v súlade so zákonom č. 135/1961 Zb. (cestný zákon) v znení neskorších predpisov a na základe zistených skutočností bolo podanie uzavreté ako neopodstatnené a občanovi bola zaslaná písomná odpoveď.  
Podanie občana Petržalky adresované dňa 09. júla 2007 miestnemu kontrolórovi elektronickou poštou (e-mailom) vo veci nepredloženia vyúčtovania platieb za služby spojené s užívaním bytu za rok 2006, ktoré mal Bytový podnik Petržalka ako správca vykonať v súlade s § 8a), ods. 2, zákona č. 182/1993 Z.z. v znení neskorších predpisov najneskôr do 31. mája 2007. Podnet bol prešetrený v súčinnosti s Bytovým podnikom Petržalka a na základe zistených skutočností bol podnet vyhodnotený ako opodstatnený a občanovi bola zaslaná písomná odpoveď, v ktorej sa riaditeľka Bytového podniku Petržalka ospravedlnila za uvedené nedostatky. 
Podanie občana Petržalky adresované listom dňa 10. septembra 2007 miestnemu kontrolórovi vo veci reklamácie vyúčtovania platieb za služby spojené s užívaním bytu za rok 2006. Podnet bol prešetrený v súčinnosti s Bytovým podnikom Petržalka a na základe zistených skutočností bol podnet vyhodnotený ako neopodstatnený a občanovi bola o tejto skutočnosti zaslaná písomná odpoveď. 
Sťažnosť občana Petržalky adresované listom dňa 26. novembra 2007 starostovi Mestskej časti Bratislava-Petržalka, ktorá bola starostom dňa 28. novembra 2007 odstúpená miestnemu kontrolórovi, vo veci nevyplatenia preplatku z vyúčtovania platieb za služby spojené s užívaním bytu za rok 2006. Podnet bol prešetrený v súčinnosti s Bytovým podnikom Petržalka a na základe zistených skutočností bol podnet vyhodnotený ako neopodstatnený a občanovi bola o tejto skutočnosti zaslaná písomná odpoveď, v ktorej mu bolo doporučené, aby sa o vybavenie svojej požiadavky domáhal u nového správcu bytového objektu. 
Všetky tieto podania boli po ich prešetrení  vybavené v zákonom stanovenej lehote.
Ostatné podania občanov Petržalky adresované miestnemu kontrolórovi, ktorých riešenie nebolo v jeho vecnej kompetencii, boli útvarom miestneho kontrolóra postúpené príslušným oddeleniam miestneho úradu.
	
V  roku 2007 miestny kontrolór vypracoval a predložil Miestnemu zastupiteľstvu mestskej časti Bratislava-Petržalka :
•	podľa § 18f, ods. 1, písm. c, zákona č. 369/1990 Zb., o obecnom zriadení v znení neskorších zmien a doplnkov a článku 32 ods. 5, písm. a, Štatútu hlavného mesta SR Bratislavy pripravil, Odborné stanovisko k „Návrhu rozpočtu Mestskej časti Bratislava–Petržalka na roky 2007-2009“  pred jeho schválením, 
•	podľa § 18f, ods. 1, písm. c), zákona č. 369/1990 Zb., o obecnom zriadení v znení neskorších zmien a doplnkov, Odborné stanovisko k “Návrhu záverečného účtu za rok 2006 Mestskej časti Bratislava-Petržalka“  pred jeho schválením,
•	podľa § 18f, ods. 1, písm. e), zákona č. 369/1990 Zb., o obecnom zriadení v znení neskorších zmien a doplnkov, „Správu miestneho kontrolóra o výsledkoch kontrolnej činnosti za rok 2006“  
•	podľa § 18f, ods. 1, písm. b), zákona č. 369/1990 Zb., o obecnom zriadení v znení neskorších zmien a doplnkov, Návrh plánu kontrolnej činnosti útvaru miestneho kontrolóra Mestskej časti Bratislava–Petržalka na obdobie od 01. júla do 31. decembra 2007 a Návrh plánu kontrolnej činnosti útvaru miestneho kontrolóra mestskej časti Bratislava–Petržalka na obdobie od 01. januára do 30. júna 2008. 

Z á v e r :
Kontrolnú činnosť miestny kontrolór v roku 2007 vykonával v  súlade s pravidlami kontrolnej činnosti, ktoré stanovuje osobitný zákon, (najmä zákon SNR č. 369/1990 Zb., o obecnom zriadení, v znení neskorších predpisov a zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov) a Zásadami kontrolnej činnosti schválenými Miestnym zastupiteľstvom mestskej časti Bratislava-Petržalka na základe polročne schvaľovaného plánu.
V roku 2007 bolo vykonaných celkom 13 kontrol z toho bolo 11 kontrol zameraných na kontrolu hospodárnosti, efektívnosti a účelnosť použitia verejných prostriedkov a 2 kontroly opatrení prijatých na nápravu nedostatkov zistených kontrolou a odstránenia príčin ich vzniku. Opätovné nedostatky pri kontrole opatrení neboli zistené, čo znamená, že prijaté opatrenia štatutármi jednotlivých kontrolovaných subjektov sa plnia.
Podľa schválených plánov kontrolnej činnosti mal miestny kontrolór vykonať v roku 2007 9 kontrol, z čoho vyplýva, že 3 kontroly boli vykonané mimoriadne nad rámec plánu, podľa operatívnych požiadaviek Miestneho zastupiteľstva mestskej časti Bratislava-Petržalka.
Z vykonaných 12 kontrolných akcií bolo 6 ukončených v súlade s ustanovením § 21 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a Zásadami kontrolnej činnosti v podmienkach samosprávy Mestskej časti Bratislava-Petržalka čl. 10, záznamom, to znamená, že nebolo zistené porušenie zákonov a všeobecne záväzných nariadení.
Šesť kontrol bolo ukončených v súlade s ustanovení § 17 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a Zásadami kontrolnej činnosti v podmienkach samosprávy Mestskej časti Bratislava-Petržalka čl. 8, protokolom, nakoľko došlo k porušeniu zákonov a všeobecne záväzných nariadení. Vo všetkých týchto prípadoch boli, na základe prerokovania „Protokolu z kontroly“ štatutármi kontrolovaných subjektov prijaté opatrenia na nápravu nedostatkov zistených kontrolou a odstránenie príčin ich vzniku,  ktorých plnenie bude predmetom osobitných kontrol  miestneho kontrolóra a jeho útvaru.
Ako ukázali výsledky kontrolnej činnosti v roku 2007, oproti predchádzajúcemu obdobiu stúpol počet kontrol pri ktorých bolo zistené porušeniu zákonov a všeobecne záväzných nariadení. Na túto skutočnosť má nezanedbateľný vplyv nielen často sa meniaca legislatíva v danej problematike a kvalita manažmentu riadenia a vedenia jednotlivých subjektov v podmienkach samosprávy Mestskej časti Bratislava-Petržalka, ale aj zameranie kontrolnej činnosti miestneho kontrolóra a jeho útvaru v danom období na investične náročné projekty a akcie financované z verejných prostriedkov Mestskej časti Bratislava-Petržalka.  
Dúfam, že v tomto roku sa v súčinnosti s Miestnym zastupiteľstvom mestskej časti Bratislava-Petržalka naďalej podarí, udržať nastúpený trend v kontrolnej činnosti a spoločne s vedení Miestneho úradu mestskej časti Bratislava-Petržalka uplatňovať vysokú náročnosť na dodržiavanie všeobecne záväzných predpisov pri hospodárení s rozpočtovými prostriedkami a 
majetkom, čo je jedným zo základných predpokladov zmeny doterajšieho stavu.